**Návrh plánu kontrolnej činnosti hlavného kontrolóra obce Tekovské Lužany na I. polrok 2017**

 V zmysle § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov predkladám návrh plánu kontrolnej činnosti hlavného kontrolóra obce Tekovské Lužany na I. polrok 2017.

Kontrolná činnosť bude vykonaná v súlade s § 18e zákona o obecnom zriadení a príslušnými zákonmi v rozsahu stanovenom § 18d.

**Plánovaná kontrolná činnosť:**

* Kontrola zákaziek s nízkou hodnotou a plnenia niektorých povinností vyplývajúcich obci so zákona o verejnom obstarávaní (Február)
* Kontrola vybraných pokladničných operácií a vedenia pokladničnej knihy obce (Marec – Apríl)
* Kontrola na úseku miestnych daní so zameraním na miestnu daň z nehnuteľnosti (Apríl – Máj)
* Kontrola dodržania povinností vyplývajúcich obci so zákona č. 211/2000 o slobodnom prístupe k informáciám so zameraním na zverejňovanie zmlúv a faktúr (Jún)

**Ostatné kontroly:**

* Priebežná kontrola plnenia uznesení Obecného zastupiteľstva. (Priebežne)
* Kontroly vykonávané na základe uznesení Obecného zastupiteľstva obce Tekovské Lužany a kontroly vykonávané z vlastného podnetu, na základe poznatkov o ktorých sa hlavný kontrolór dozvedel pri výkone svojej činnosti. (Priebežne)

**Stanoviská a ostatná činnosť:**

* Správa o kontrolnej činnosti za predchádzajúci rok (Január)
* Správa o vybavovaní sťažností za predchádzajúci rok spojená s kontrolou prijatia a vybavenia sťažností v zmysle zákona č. 9/2010 o sťažnostiach a internej smernice č. 21/2013 (Január)
* Stanovisko k záverečnému účtu obce (podľa predloženia záverečného účtu)
* Predloženie návrhu plánu kontrolnej činnosti na II. polrok 2017 (Jún)
* Vedenie evidencie podnetov a plnenie úloh zodpovednej osoby v zmysle zákona č. 307/2014 o niektorých opatreniach súvisiacich s oznamovaním protispoločenskej činnosti a internej smernice č. 25/2015. (Priebežne)
* Zvyšovanie odbornej kvalifikácie (účasť na konferenciách Hlavných kontrolórov a seminárov RVC)

Spracoval: JUDr. Marek Keller V Tekovských Lužanoch 5.12.2016